**Lindi Lasteaia-Algkooli Vikerkaarerühma lastevanemate koosoleku protokoll**

Toimumisaeg: 05. september 2019 kell 17.00-18.30

Toimumiskoht: Lindi Lasteaed – Algkool Vikerkaarerühm

Koosolekut juhtisid õpetajad: Eve Naudi, Anu Vahter ja Kärt Jürgens

Koosolekul osalesid: Vikerkaare rühmaõpetajad Anu Vahter, Eve Naudi ja Kärt Jürgens, direktriss Ulla Orgusaar ja lapsevanemad (osalejate nimekiri lisatud protokollile)

Koosoleku protokollija: Marina Tubala, lapsevanem

**Päevakord:**

1. Direktriss Ulla Orgusaare sõnavõtt, toiduraha ja kohatasu.
2. Kärt Jürgensi sõnavõtt, Toitlustus lasteaias
3. Lasteaia kodukord ja 2019/2020 õppeaasta korraldus.
4. Rühma üritused ja väljasõidud 2019/2020 õppeaastal
5. Jooksvad küsimused/vastused
6. **Direktriss Ulla Orgusaare sõnavõtt :**

Ulla Orgusaar andis ülevaate 2019/2020 õppeaasta toiduraha ja kohatasu (43 eurot kuu) summadest, summad ei muutu ja jäävad samaks.

Õppeaasta algul tehti õunamahla kooli ja lasteaia kollektiivi ja kahe lapsevanema koostöös. Mahla võiks teha rohkem, kui oleks abikäsi, lastevanemate näol.

Ettepanekuna tehakse küsitlus, kas teha mahla 14.09 või 15.09. Kes saab, see osaleb ja kui ei ole võimalik appi tulla, siis soovituslikult võib tuua isetehtud õunamahla.

Psüholoog käib majas 2x kuus hommikuti ja logopeed 2x nädalas. Vajaduse korral saab nendega kontakteeruda, andmed on stuudiumis üleval.

1. **Õpetajaabi Kärt Jürgensi sõnavõtt:**

Lasteaia toidumenüü muutub seoses tervisekaitse uue määrusega ja kaloraaži korrigeerimise eesmärgil. Menüüs muudetakse piima kogust, 200 ml piima päevas. Magustoite hakatakse järge mööda vähendama, kuna neid on menüüs rohkem kui peaks.

1. **Õpetaja Anu Vahteri sõnavõtt:**

* **2019/2020 õppeaasta teemaks on „ Teen südamega, jagan rõõmuga“**. Teema lähtepunkt on 7 harjumust ehk õpe „Liider minus eneses“, millest võtame kolm esimest harjumust:

Ma vastutan oma tegude eest.

Ma mõtlen enne kui tegutsen

Teen olulised asjad kõigepealt

* Kodukord lasteaias ei muutu. Tuletame meelde, et tüdrukutel oleksid juuksed kinni, kui on pikad juuksed. Laste riidekarpides on vajalikud esemed juuksekamm, vahetusriided, tantsusussid- tantsimise jaoks, õueriided- vastavalt ilmale, õues käime iga ilmaga. Õue- ja toariided on eraldi. Riidekasti võiks kontrollida koos lapsega, igal reedel.
* Hoolekoguliikme valimine, hääletusega. Esindajaks valiti Annely Kingo (17 poolt häälega), tema abilisteks hääletati (17 poolt häältega) Haidi Väljas, Deily Rang ja Riine Alas.
* Septembri teisel poolel alustavad taas lasteaias järgmised ringid:

Judo- teisipäeviti kell 11.00, **osalustasu 8 eurot kuu,** treener Kristjan Hendrikson

Tantsuring- kolmapäeviti kell 15.00, juhendaja Jana Palm

Lauluring- neljapäeviti kell 16.00, juhendaja Anne Paiste

Jalgpall- reedeti kell 15.30, treener tormi Raid

* Õppetegevus algab 16. septembrist. Lasteaias toimuvad teisipäeviti ja neljapäeviti võimlemine ja laulmine, kunst ja õuesõpe hakkavad toimuma kolmapäeviti.
* Võimlemisõpetajaks on sellel aastal Eve Naudi.
* Kolmapäeviti ja neljapäeviti on jalgrattapäevad.
* Kaisukaid võivad lapsed lasteaeda võtta iga päev, kuid kaisus on ainult üks kaisukas.
* Sellel õppeaastal kogume taas vanapaberit. Kogumise kuupäev selgub hiljem ja anname stuudiumis lastevanematele teada.
* 29.septembril alustab eelkool, lapsed, lapsevanemad ja õpetajad saavad esmakordselt kokku.
* Ühe lapse kohta palume tuua rühma 1 karp salvrätte ja 1\*10 pakki taskurätikuid.
* Kui lastevanematel on võimalus siis paluksime rühma tuua lastele joonistuspabereid, võtame hea meelega vastu.
* Võib alati lastele tuua ka näksimiseks puuvilju ja juurvilju.
* Haige lapse koht on kodus. Kui õpetaja palub last ravida kodus, siis on selleks ka põhjust, et ta ei nakataks rühmakaaslasi. Kui laps ei oska veel peput pühkida ega nina nuusata, siis palun õpetage talle seda.
* Päkapikud rühmas enam ei käi, sellega olid ka lapsevanemad nõus.
* Kohad kus lapsevanemad saavad laste, ürituste ja lasteaia kohta informatsiooni on: riietusruumis stendil olev kalender (kuu lõikes), rühmaõpetajad, stuudium ja Lindi- Lasteaed Algkooli kodulehekülg.

1. **Õpetaja Eve Naudi:**

**2019/2020 Vikerkaarerühma väljasõidud ja toimetused:**

Plaanime sellel õppeaastal päris palju minna majast välja, sõita bussiga ja külastada erinevaid asutusi õppeeesmärgi nimel. Näiteks võimaluse korral külastaksime Pärnu loomade varjupaika, prügi sorteerimise jaama ja Vene talu, Soomra külas.

**Kinnitatud väljasõidud septembris ja oktoobris on:**

* **20. septembril Lindi Raba**, lapsed koos perega. Mis kell oleks lastevanematele parem, kas 10.00-12.00 või 15.30-17.30? Enamusele sobis õhtune aeg rohkem. Lõpliku otsuse teeme, kui aeg on otsustatud ka päikeserühma lastevanemate poolt, enamus otsustab.
* **17. Septembril Pärnu staadioni jooks-** osalevad eelkooliealised lapsed, Vikerkaarerühmast 12 last. Vaja oleks transpordi abi lastevanemate poolt (kokku 3 autot, hetkel on olemas 2 autot ja 2saatjat). Kaasa on lubanud tulla lapsevanem Anne Põllo.
* **15.oktoobril kell** 11.00 lavastub Pärnu Kontserdimajas etendus „Jussikese seitse sõpra“, pilet 11 eurot. Küsimus lastevanemate poole, kas lähme lastega seda etendust vaatama? Siinkohal on taas vaja abi kohale ja tagasi lasteaeda sõidutamisel. Kõik 17 lapsevanemad hääletasid minemise poolt.
* **21.detsembril lavastub Pärnu Endla teatris „Onu Remuse jutud“, pilet 15 eurot.**

Küsimus lastevanematele, kas lähme? Lähme koos koolilastega ja bussiga. Piletid on broneeritud. Oma lapse osalemisest annavad lapsevanemad õpetajatele teada.

Teatri rahasid võib rühmaõpetajatele juba varem tooma hakata, nimi saab kirja ja raha makstud, siis on ka lihtsam, kui mineku hetkel ei ole võimalik raha tuua.

* Kui on mõni lapsevanem, kelle töökohta saaksime külastada, midagi põnevat teada saada, ning näha, siis palume sellest meile teada anda, et saaksime selle õppekavasse sisse planeerida.
* Vastavalt hoolekogu eelmise aasta otsusega toimub rühmal rahalisi väljaminekuid, väljasõite 1 kord kuus, et mitte koormata vanema rahakotti.

Koosoleku juhatajad: Eve Naudi, Kärt Jürgens ja Anu Vahter

Protokollija: Marina Tubala